Gwendolen Mason

Telynores o Gymru oedd Gwendolen Mason, OBE (24 Mai 1883 – 2 Gorffennaf 1977).  Roedd hi'n ddisgybl i John Thomas (Pencerdd Gwalia).

Cafodd Gwendolen ei geni ym Mhorthaethwy, yn ferch i John Eilan Mason Parry a'i wraig Sarah. Ym 1913 hi oedd y telynores cyntaf i berfformio yr Introduction et allegro pour harpe, flûte, clarinette et quatuor gan Maurice Ravel yn y DU. Priododd y cyfansoddwr Philip Sainton ym Ebrill 1915.The Times, 25 Mawrth 1915, p 11

Roedd hi'n athrawes yn Yr Academi Gerdd Frenhinol o hyd 1959. Ymhlith ei disgyblion roedd Gwendoline a Margaret Davies, Shân Emlyn Jones ac Osian Ellis. Roedd hi'n aelod gwreiddiol o'r Cymdeithas Telynorion y Deyrnas Unedig (United Kingdom Harpists Association, 1964). 

Hi oedd telynores mwyaf blaenllaw gwledydd Prydain yn y cyfnod rhwng y ddau Ryfel Byd, a’r cyfnod yn syth ar ôl yr Ail Ryfel Byd a byddai’n ymweld ag eisteddfod Cymru yn flynyddol, gan chwilio am delynorion ifanc addawol. Un flwyddyn daeth ar draws Osian Ellis a ddaeth yn ddisgybl iddi ychydig wedyn. Daeth i'w holynu fel Athro’r Delyn yn yr Academi – swydd a ddaliodd o 1959 hyd 1989.

Yn 1935 roedd yn byw yn 6, Sussex Place, Llundain SW7 cyn symud yn 1950 i 29 Campden Grove, Kensington.Who's Who in Music (rhifynau 1935 a 1950) Bu farw yng Ngorffennaf 1977 yn 93 oed, yn rhydychen.Coffad: The Stage, 21 Gorffennaf 1977, t. 19

Cyfeiriadau

Categori:Genedigaethau 1883
Categori:Marwolaethau 1977
Categori:Pobl o Borthaethwy
Categori:Merched yr 20fed ganrif o Gymru
Categori:Telynorion o Gymru